Tai veiksmingas ir saugus, tyrimais pagrįstas dantų balinimo metodas, turintis keleriopą poveikį – atkuriantis natūralų baltumą ir sustiprinantis jautrius dantis. Profesionalus dantų balinimas „Philips Zoom“ sistema yra laikomas viena saugiausių ir veiksmingiausių estetinės odontologijos procedūrų.
Daugiau rizikos kyla savarankiškai balinant dantis namuose. Naudojant netinkamas priemones, rizikuojama pažeisti dantų emalį abrazyvinėmis dalelėmis, citrinos rūgštimi arba natrio bikarbonatu. Šie emalio pažeidimai yra neatstatomi, todėl prieš imantis dantų balinimo namuose, reikia pasitarti su gydytoju odontologu.
Be to, dantų balinimui skirtose priežiūros priemonėse gali būti tik 0,1% vandenilio peroksido. Jo poveikis nepalyginamas su profesionalaus dantų balinimo metu naudojamu 6% vandenilio peroksidu.
Ši vandenilio peroksido koncentracija, naudojama profesionalaus dantų balinimo metu, švelniai ir veiksmingai balina dantų emalį. Procedūros metu vandenilio peroksidas išskiria hidroksilo radikalus, jie įsiskverbia į emalį ir dentiną, reaguoja su danties spalvą pakeitusiomis dažo molekulėmis, kurios tampa šviesesnės arba visai bespalvės. Dėl šių pigmentinių dalelių pokyčio šviesėja ir danties emalis.